Arménska apoštolská cirkev

Arménska apoštolská cirkev alebo arménska gregoriánska cirkev je jedna z autokefálnych orientálnych ortodoxných cirkví. Považuje sa za miafyzitskú cirkev. Jej najvyšším predstaviteľom je katolikos všetkých Arménov sídliaci v Ečmiadzine.

Arménsko bolo prvou krajinou, ktorá oficiálne prijala kresťanstvo – v roku 301.

Cirkev pôsobí na území Arménska a v zahraničí. Má okolo 9 miliónov vyznávačov. V Arménsku má táto cirkev osobitné zákonné postavenie. Okrem katolikosa v Ečmiadzine má cirkev aj katolikosát v Cilícii (katolikos však sídli v Libanone). Cirkev má aj dvoch patriarchov – v Jeruzaleme a Konštantínopole.

Externé odkazy 
 http://www.armenianchurch.org/ – stránka cirkvi (Ečmiadzin)
 http://armenianorthodoxchurch.org/ – arménska cirkev – Cilícia
 http://armenian-patriarchate.com/ – arménska cirkev – Jeruzalem